Samuel Cockburn

Samuel Cockburn, tunnetaan myös nimellä Samuel Cobron, (n. 1574 Skotlanti – 1621 Kuurinmaa) oli skotlantilainen kenraalimajuri ja palkkasotilas, joka taisteli ruotsalaisissa sotajoukoissa. Itsestään sukunimeä Cobron käyttänyt Cockburn saapui Ruotsiin vuonna 1598 usean muun skottilaisen upseerin kanssa. Hän osallistui Ruotsin sisällissotana tunnettuun Sigismundin ja Kaarlen valtataisteluun, Inkerin sotaan sekä Puolan sotaan Liivinmaalla vuonna 1621. Ennen Puolan sotaan osallistumistaan Cockburnin oli tarkoitus vaihtaa Venäjän palvelukseen. Hän sai ruotsalaisilta luvan siirtyä miehineen Venäjälle, mutta Cockburn ei ilmeisesti kuitenkaan milloinkaan värväytynyt venäläisten joukkoihin.St. Andrews University – The Scotland, Scandinavia and Northern European Biographical Database Viitattu 16.9.2013. Vuonna 1612 Cockburn sai haltuunsa tiluksia Pohjanmaalta, sekä myöhemmin Porvoon ja Raaseporin seuduilta, vastineeksi rästiin jääneistä palkoistaan, joita hänellä oli yli 8 000 taalerin arvosta. Vuonna 1621 Cockburn toimi komentajana Suomen maarykmentin yhteyteen muodostetussa ns. Cobronin rykmentissä.Pohjan Prikaatin kilta – Suomen maarykmentti (1618 - 1626) Viitattu 16.9.2013. Samuel Cockburnin kuolinajasta liikkuu erilaisia tietoja, muun muassa Axel Oxenstiernan mukaan hän olisi kuollut helmikuussa 1622 ja joidenkin lähteiden mukaan vasta 1631 Turussa. Cockburn kuitenkin haudattiin Turun tuomiokirkkoon jo vuonna 1621 hänen sairastuttuaan ja kuoltuaan sotaretkellä Latviassa.Suomalaisen Kirjallisuuden Seuran Kansallisbiografiakeskus Viitattu 16.9.2013. Cockburnin viimeinen leposija on kirkossa sijaitsevassa Tavastin kappelissa, johon on hänen lisäkseen haudattu myös useita piispoja. Cockburnille on pystytetty kirkkoon suuri marmorinen muistomerkki. ==Tavastin kappelin eteläisen seinän latinankielinen epitafi == D. Samueli Cokburno Scoto, duci fortissimo, duorum exercituum chiliarchae praestantissimo, totiusq. Suetici exercitus summo maiori qui postquam musarum castra cum laude sequutus esset, in bello sub Augustissimus Caralo et Gustavo Adalpho Suec. Goth. Vand. Regibus faeliciter vixit annos 23, et pie in pace mortuus est an. aetatis suae 47 Christi 1621 Ioan frater moerens posuit. Cokburne vixti fortis ast obis ferus Martem et Minervam tecum qui condis simul uno in sepulchro, quo non Scoti tristius Sueci aut videbunt, nec Poloni laetius. Herra Samuel Cockburnille, skotille, mitä urhoolli- simmalle sotapäällikölle, kahden sotajoukon mitä mai- neikkaimmalle päällikölle, koko Ruotsin armeijan everstille, joka menestyksellä muusien linnakkeessa pal- veltuaan eli onnellisesti 23 vuotta sodassa palvellen ma- jesteetteja Kaarlea ja Kustaa Aadolfia, Ruotsin, Götan ja Vendin kuninkaita, ja kuoli hurskaasti rauhassa Kristuksen vuonna 1621 47 vuoden ikäisenä. Veli John pystytti surren. Oi Cockburn, elit urhoollisena, kuolit kesyttämät- tömänä, mukanasi viet samaan hautaan Marsin ja Mi- nervan, mistä syystä eivät skotit eivätkä ruotsalaiset voi olla surullisempia, eivätkä puolalaiset iloisempia. == Lähteet == Luokka:Skotlantilaiset palkkasoturit Luokka:Brittiläiset kenraalit Luokka:Ruotsalaiset kenraalit Luokka:Skotlantilaiset henkilöt Luokka:Suomen skotlantilaiset Luokka:Vuonna 1574 syntyneet Luokka:Vuonna 1621 kuolleet